Muhammad ad-Dizakiy. Muhammad ibn Ali ibn Ismoil ibn Mansur ibn Yahyo ad-Dizakiy (1096-yil, Dizak shahri — ?) — faqih. U Ustrushananing Dizak shahrida 1096-yili tavallud topgan. Keyinchalik ilm-maʼrifat izlab Samarqandga koʻchib keladi va shu yerda muqim yashab qoladi. U ilmiy salohiyati bilan oʻz zamonasida „Hajjoj al-Karobisiy“ nomi bilan mashhur boʻlgan. Uning nisbasini ad-Dizakiy deb ham aytishgan. U Samarqanddagi Minor masjidida faoliyat koʻrsatgan.